Publication: Magyar Közlöny
Issue: MK-2003-129 (Year: 2003, Number: 129)
Era: 1990-2004
Section: A határozat a választási eljárásról szóló 1997. évi C. törvény (a továbbiakban: Ve.) 117. §-án, 118. § (3), (4) és
Paragraph Index: 190

(5) bekezdésein, 130. § (1) bekezdésén, valamint az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-án, 10. §-án, továbbá 13. §-án alapult. 2003/129. szám II. Az OVB határozata ellen egy magánszemély és a Humán Egészségügyi Magánszolgáltatók Egyesülete nevében az elnök és a fõtitkár nyújtottak be kifogásokat. Az Alkotmánybíróság a határozat ellen a törvényes határidõn belül érkezett kifogásokat — tartalmi azonosságukra tekintettel — egyesítette és egy eljárásban, soron kívül bírálta el. Az egyik kifogást tevõ szerint az Nsztv. 10. § a) pontja alapján az OVB-nek meg kellett volna tagadnia az aláírásgyûjtõ ív hitelesítését, mivel az abban foglalt kérdés — szerinte — „nem tartozik az Országgyûlés hatáskörébe”. Úgy véli, hogy a hitelesített kérdés alapján az eredményes népszavazás az Országgyûlést törvény megsemmisítésére kötelezi, a jogszabályok megsemmisítésére ugyanakkor az Alkotmány 32/A. § (2) bekezdése alapján csak az Alkotmánybíróság jogosult. A másik kifogást tevõ szerint az OVB egyrészt: nem volt tekintettel az Nsztv. 13. § (1) bekezdésében foglaltakra, amely szerint a népszavazásra feltett kérdést úgy kell megfogalmazni, hogy arra egyértelmû választ lehessen adni; másrészt: figyelmen kívül hagyta az Alkotmánybíróság

Source: https://magyarkozlony.hu/hivatalos-lapok/ea67179e493de70c4680f92989a15ad23ffa9e0f/dokumentumok/1e6d249626a4da4967fa83adb5851da961fbc1ce/letoltes